ԿՐԹՈՒԹՅԱՆ ԳԻՏՈՒԹՅԱՆ ՍՊՈՐՏԻ ԵՎ ՄՇԱԿՈՒՅԹԻ ՆԱԽԱՐԱՐՈՒԹՅՈՒՆ «ԱՇՏԱՐԱԿԻ ՆՈՐԱՅՐ ՍԻՍԱԿՅԱՆԻ ԱՆՎԱՆ ԹԻՎ 5 ԱՎԱԳ ԴՊՐՈՑ» ՎԵՐԱՊԱՏՐԱՍՏՈՂ ԿԱԶՄԱԿԵՐՊՈՒԹՅՈՒՆ

ՈՒՍՈՒՑԻՉՆԵՐԻ ՎԵՐԱՊԱՏՐԱՍՏՈՒՄ

ՀԱՅՈՑ ԼԵԶՈՒ ԵՎ ԳՐԱԿԱՆՈՒԹՅՈՒՆ

ՀԵՏԱԶՈՏԱԿԱՆ ԱՇԽԱՏԱՆՔ

**ԹԵՄԱ`** ԲԱՂԱԴՐՅԱԼ ՀԱՏՈՒԿ ԱՆՈՒՆՆԵՐԻ ԳՐՈՒԹՅԱՆ ՈՒՍՈՒՑՈՒՄԸ

**ՈՒՍՈՒՑԻՉ`** ԼԱԼԱ ՂՈՒԼԻՋԱՆՅԱՆ

**ՂԵԿԱՎԱՐ`** ԿԱՐԻՆԵ ՎԱՀԱՆՅԱՆ

**Պատրաստ է պաշտպանության**

**ԱՇՏԱՐԱԿ 2021**

**ԲՈՎԱՆԴԱԿՈՒԹՅՈՒՆ**

ՆԵՐԱԾՈՒԹՅՈՒՆ--------------------------------------------------------------3

ԳԼՈՒԽ 1

ՄԻՋԱՌԱՐԿԱՅԱԿԱՆ ԿԱՊԵՐ-----------------------------------------------6

ՀԱՐՑԻ ՊԱՏՄՈՒԹՅՈՒՆԻՑ----------------------------------------------------6

ԳԼՈՒԽ 2

ԲԱՂԱԴՐՅԱԼ ՀԱՏՈՒԿ ԱՆՈՒՆՆԵՐ-----------------------------------------9

ԳԼՈՒԽ 3

ԲԱՂԱԴՐՅԱԼ ՀԱՏՈՒԿ ԱՆՈՒՆՆԵՐԻ ԳՐՈՒԹՅԱՆ ՈՒՍՈՒՑՈՒՄԸ-----------------------------------------------------------------13

ԵԶՐԱԿԱՑՈՒԹՅՈՒՆ----------------------------------------------------------19

ԳՐԱԿԱՆՈՒԹՅԱՆ ՑԱՆԿ-----------------------------------------------------20

ՀԱՎԵԼՎԱԾ----------------------------------------------------------------------21

**2**

**ՆԵՐԱԾՈՒԹՅՈՒՆ**

Ոսուցման գործընթացը դասավանդման և ուսման գործընթաց է: Դասավանդումն իրականացնում է ուսուցիչը և այդ ընթացքում աշակերտներին հաղորդում է մարդ-կության կուտակած սոցիալական-մշակութային փորձը, զարգացնում նրանց ճանա-չողական գործունեությունը:

Ուսումը աշակերտների կողմից սոցիալական-մշակութային փորձը` գիտելիքները, կարողություններն ու հմտությունները յուրացնելու գործընթացն է, որի կարևոր պայ-մանը նրանց ինքնուրույնության ապահովումն է:

Ուսուցման գործընթացն անհնար է առանց ուսուցչի և աշակերտի միաժամանակ-յա գործունեության:

Միջնակարգ կրթության համակարգում մայրենի լեզուն առանձնահատուկ տեղ ունի անձի ձևավորման, նրա մտավոր առաջընթացի, վերլուծական և պատկերավոր մտածողության զարգացման, ինչպես նաև մնացած բոլոր առարկաների ընկալման և յուրացման համար:

Լեզվի ուսուցման հիմքում տեսականն ու գործնականը պետք է սերտ շաղկապված լինեն, որպեսզի տեսական նյութի յուրացումը անպայմանորեն կատարվի գործնա-կան աշխատանքի միջոցով:

Շատ կարևոր է լեզվի ուսուցումը կապել տարբեր առարկաների հետ և հարստաց-նել աշակերտների հանրակրթական գիտելիքները:

**Հետազոտության թեման** ` Բաղադրյալ հատուկ անունների գրության ուսուցումը:

**Թեմայի ընտրության հիմնավորումը`** թեման ընտրվել է, քանի որ այն բավական բարդ է և առանձնապես կարևոր` բաղադրյալ հատուկ անունների ուղղագրությունը յուրացնելու, մտապահելու և կիրառելու համար, բացի այդ <<Բաղադրյալ հատուկ անունների գրությունը>> թեմայի լավ իմացությունը աշակերտներին հարկավոր է լինելու հետագա աշխատանքային գործունեության ընթացքում, քանի որ հատուկ

**3**

անունների գրության կանոնների իմացությունը ունի խիստ գործնական նշանա-կություն և կիրառություն:

**Հետազոտության նպատակը**`ցույց տալ,որ միջառարկայական կապերի ստեղծու-մը նպաստում է բաղադրյալ հատուկ անունների գրության վերաբերյալ գիտելիքների ձևավորմանն ու համակարգմանը, անցածի ու անցնելիքի միջև տրամաբանական կա-պերի ստեղծմանը, անձի զարգացմանը:

**Հետազոտության խնդիրներն են`**

* տեսական ու գործնական ի՞նչ մոտեցումներ են առկա թեմայի վերաբերյալ,
* ինչպե՞ս միջառարկայական կապերն օգտագործելու միջոցով բաղադրյալ հատուկ անունների մասին տարբեր առարկաներից ձեռք բերված գիտելիքները միավորել մեկ ընդհանուր համակարգի մեջ,ամրապնդել և կիրառել ,
* ինչպե՞ս միջառարկայական կապերն օգտագործելու միջոցով անցածի ու անցնելիքի միջև տրամաբանական կապեր ստեղծել
* ինչպե՞ս միջառարկայական կապերն օգտագործելու միջոցով զարգացնել քննադատական և ստեղծագործական կարողություններ:

**Հետազոտության հարցը`** բաղադրյալհատուկ անունների գրության ուսուցման ժամանակ միջառարկայական կապերի ստեղծումը որքանո՞վ կօգնի բաղադրյալ հատուկ անունների մասին նախկինում ունեցած գիտելիքների համակարգմանը, ամրապնդմանը, կիրառմանը, անցածի ու անցնելիքի միջև տրամաբանական կապերի ստեղծմանը, քննադատական և ստեղծագործական կարողությունների զարգացմանը:

**Հետազոտության դրույթը`** սովորողներին օգնել բացահայտելու և խմբավորելու պատմության, մշակույթի, աշխարհագրության և գրականության նյութերում զետեղ-ված բաղադրյալ հատուկ անունները, համագործակցելու ընկերների հետ` փաս-տարկված պաշտպանելով սեփական տեսակետը, հարստացնելու հանրակրթական գիտելիքները:

**4**

**Վերջնարդյունքը`** միջառարկայական կապերի ստեղծման միջոցով աշակերտների մոտ կձևավորվեն և կհամակարգվեն բաղադրյալ հատուկ անունների գրության վերա-բերյալ գիտելիքները, անցածի ու անցնելիքի միջև կստեղծվեն տրամաբանական կա-պեր, կզարգանան նրանց քննադատական և ստեղծագործական կարողությունները:

**Մեթոդաբանություն`**

1 . Հարցադրում և պլանավորում,

2. Տվյալների հավաքում և գրանցում,

3. Տեղեկույթի համադրում և մշակում,

4. Թեմայի ուսուցում,

5. Վերջնարդյունքի գնահատում և ներկայացում,

5. Անդրադարձ:

**5**

**ԳԼՈՒԽ 1**

**ՄԻՋԱՌԱՐԿԱՅԱԿԱՆ ԿԱՊԵՐ**

**Հարցի պատմությունից**

Այսօր հանրակրթական դպրոցի կարևորագույն հիմնախնդիրներից մեկն այնէ, որ ուսուցումը լինի աշակերտակենտրոն, այսինքն` աշակերտը հանդես գա ոչ թե որպես օբյեկտ, այլ որպես սուբյեկտ: Ուսուցիչը տարբեր մեթոդներ գործադրելով, պետք է բարձրացնի աշակերտի գործունությունը դասերին, ոգևորի պասիվ երեխաներին: Նա պետք է աշակերտներին տրամաբանելու և ստեղծագործելու հնարավորություն տա: Այստեղ նրան օգնության են գալիս ուսուցման և արտաուսումնական աշխատանք-ների ընթացքում իրականացվող միջառարկայական կապերը:

Ուսուցման գործընթացում միջառարկայական կապեր ստեղծելու հիմնահարցը նույնքան հին է, որքան բուն իսկ առարկայական ուսուցումը:

Միջառարկայական կապերի մասին Յ.Ա.Կոմենսկին իր <<Մեծ դիդակտիկա>> աշ-խատությունում նշում է, որ ուսումնական առարկաների փոխկապակցված ուսու-ցումը երեխաներին սովորեցնում է բացահայտել ուսումնասիրվող առարկաների և երևույթների միջև եղած կապերը. «Ամեն ինչ ամրապնդել բանականության հիմունք-ներով նշանակում է ամեն ինչ սովորել՝ մատնացույց անելով պատճառները, այսինքն՝ ոչ միայն ցույց տալ, թե ինչպես է այս կամ այն բանը տեղի ունենում, այլ նաև ցույց տալ, թե ինչու դա այլ կերպ լինել չի կարող: Չէ՞ որ իմանալ որևէ բան նշանակում է իրը ճանաչել իր փոխկապակցվածության մեջ»:

Մանկավարժության մեջ միջառարկայական կապերի հիմնահարցին անդրադար-ձել են (Յ. Ա. Կոմենսկի, Հ. Պեստալոցի, Ֆ. Հերբարտ, Ա. Դիստերվեգ, Խ. Աբովյան և ուրիշներ) գերազանցապես ճանաչողական առումով` միջառարկայական կապերի իրականացումը համարելով ուսուցման բարելավման կարևոր միջոց:

Մանկավարժագետներին զբաղեցրել է նաև միջառարկայական կապերի դասա-

**6**

կարգման հարցը: Այսօր էլ միջառարկայական կապերի դասակարգման գործընթա-ցում չկա միասնական մոտեցում, այսինքն` տեսաբան մանկավարժագետները տար-բեր հիմունքներով են դասակարգում միջառարկայական կապերը:

Միջառարկայական կապերը դասակարգելիս ոմանք (Մ. Ն. Սկատկին, Ն. Մ.

Վերզալին, Պ. Գ. Կուլագին և ուրիշներ) հիմք են ընդունում ժամանակային գործոնը:

Ըստ ժամանակային գործոնի` լայն տարածում ունի միջառարկայական կապերի հետևյալ դասակարգումը`

1. ուղեկցվող կամ հորիզոնական կապեր. պայմանավորված են երկու առարկա-ների համաժամանակյա տեղեկատվական նյութերով,
2. նախորդող կամ ուղղահայաց կապեր. գործադրվում են ուսումնական տարվա համեմատաբար կարճ, բայց հաջորդական ժամանակաշրջաններում (քա-ռորդներ, կիսամյակներ) երկու առարկաների տեղեկատվական նյութեր ուսումնասիրելիս,
3. հեռանկարային կապեր. պայմանավորված են մի քանի առարկաների այնպիսի տեղեկատվական նյութով, որ գործում է առավել երկար ժամանակ` 1-3 տարի:

Միջառարկայական կապերի օգտագործումը հնարավորություն է տալիս միևնույն առարկայի կամ երևույթի, անձի և իրադրության մասին տարբեր առարկաներից ձեռք բերված գիտելիքներն ու տեղեկությունները միավորել մեկ ընդհանուր համակարգի մեջ: Դա օգնում է բացատրվող նյութի ճիշտ ու խոր յուրացմանը, անցածի ու անցնե-լիքի միջև տրամաբանական կապերի ստեղծմանը, ձեռք բերած գիտելիքների ու կա-րողությունների փոխանցմանն ու օգտագործմանը, որը հսկայական զարգացնող արժեք ունի երեխաների համար:

Միջառարկայական կապերի օգտագործումն իր որոշակի տեղը պետք է ունենա ուսումնական աշխատանքի ընդհանուր համակարգում և նույնիսկ յուրաքանչյուր առանձին նյութի ուսումնասիրության ընթացքում: Դասի ժամանակ կամ նյութի

**7**

ուսումնասիրության ընթացքում միջառարկայական կապերը կարող են օգտագործվել

երեք տարբեր պահերին` նայած անհրաժեշտությանը և նյութի բնույթին.

1. Ուսումնասիրվող նյութի շուրջ անցկացվող նախապատրաստական զրույցի ընթացքում ուսուցիչը կարող է օգտագործել ուսումնական այլ առարկաների և այլ գիտությունների տվյալները նյութի վերաբերյալ ավելի պարզ պատկերա-ցում տալու համար, որպեսզի դրանով իսկ հող ստեղծվի բուն նյութի յուրացման համար:
2. Նյութի մշակման ժամանակ,երբ աշակերտների ընթերցած այս կամ այն հատ-վածի շուրջ որոշակի բացատրություններ են տրվում ուսուցչի և աշակերտների կողմից, կարելի է համանման փաստեր բերել նաև արդեն անցած նյութերից, համեմատություններ, հակադրություններ ու զուգահեռներ անցկացնել` միտքն ավելի պարզ, գաղափարներն ու հասկացություններն ավելի մատչելի դարձ-նելու համար: Այսպիսի օժանդակ կամ լրացուցիչ փաստարկումներ աշակերտ-ներից պետք է պահանջել նաև նրանց պատասխանելու ժամանակ, որը շատ կարևոր է ոչ միայն նյութը խոր յուրացնելու, այլև ինքնուրույն եզրակացություն-ների հանգելու կարողություն մշակելու տեսակետից:
3. Ամփոփման ժամանակ լայնորեն կարելի է դիմել միջառարկայական կապերի օգտագործմանը` կատարելով հեռավոր կամ կողմնակի էքսկուրսիաներ, որոնք թույլ են տալիս ազատ դատողություններ անել` առանց հիմնականից շեղվելու, որովհետև այդ դեպքում ընդհանուրը նկատի ունենք և ոչ թե կոնկրետ նյութը: Միջառարկայական կապերի այսպիսի օգտագործումն ավելի շատ աշակերտների կողմից է կատարվում[[1]](#footnote-1):

ԳԼՈՒԽ 2

ԲԱՂԱԴՐՅԱԼ ՀԱՏՈՒԿ ԱՆՈՒՆՆԵՐ

Առարկա կամ առարկայացված հասկացություն ցույց տվող բառերը կոչվում են գոյականներ:

Ըստ բառիմաստային ընդհանրությունների և քերականական յուրահատկություն-ների` գոյականները բաժանվում են հետևյալ խմբերի` ա) հասարակ և հատուկ գոյա-կաններ, բ) թանձրացական և վերացական գոյականներ, գ) անձ և ոչ անձ ցույց տվող գոյականներ, դ) շնչավոր և անշունչ գոյականներ, ե) նյութ ցույց տվող գոյականներ, զ) հավաքական գոյականներ, է) գերդաստան,տոհմ, խմբակցություն ցույց տվող գոյականներ[[2]](#footnote-2):

Միևնույն տեսակի բոլոր առարկաներին տրվող ընդհանուր անունը կոչվում է հասարակ անուն:Օրինակ` գիրք,հայր, ծաղիկ, պարտեզ և այլն:

Միևնույն տեսակի առարկաներից յուրաքանչյուրին տրվող առանձին անունը կոչվում է հատուկ անուն:Օրինակ` Տիգրան, Արագած, Հրազդան, Սև ծով և այլն:

Հատուկ անունները գրվում են մեծատառով:

Հատուկ անուններ են աշխարհագրական անունները, մարդկանց անուններն ու ազգանունները, հիմնարկների, կազմակերպությունների անվանումները, գրական, գիտական և այլ ստեղծագործությունների անունները, կենդանիներին տրվող անուն-ները և այլն:

Հատուկ և հասարակ գոյականները երբեմն ենթարկվում են իմաստային տեղա-շարժերի` կազմելով համանունական զույգեր. ա) հատուկ անունները դառնում են հասարակ (Մաուզեր` զենքն ստեղծողի անձնանուն, մաուզեր` զենքի տեսակ),

բ) հասարակ անունները դառնում են հատուկ (անդրանիկ` ավագ, մեծ, առաջնեկ,

Անդրանիկ` անձնանուն)[[3]](#footnote-3):

Հատուկ անուններն ըստ կազմության լինում են **պարզ** և **բաղադրյալ**։

Մեկ բառից կազմված հատուկ անունը պարզ է, ինչպես` Տիգրան, Բջնի, <<Կայծեր>> և այլն:

Բաղադրյալ են այն հատուկ անունները, որոնք կազմված են երկու և ավելի բաղա-դրիչներից[[4]](#footnote-4):

Գոյություն ունեն որոշակի կանոններ, ըստ որոնց` բաղադրյալ հատուկ անունների կա՛մ բոլոր բաղադրիչներն են գրվում մեծատառ, կա՛մ միայն առաջին բաղադրիչը:

**1. Բոլոր բաղադրիչները մեծատառով են գրվում հետևյալ դեպքերում:**

***ա) Եթե բաղադրյալ հատուկ անունը որևէ երկրի, պետության կամ պետական կազմավորման անուն է,*** օրինակ` Հայաստանի Հանրապետություն, Ամերիկայի Միացյալ Նահանգներ, Ռուսաստանի Դաշնություն:

***բ) Եթե բաղադրյալ հատուկ անվան բաղադրիչները առանձին-առանձին հատուկ անուններ են***, օրինակ`Արփա-Սևան, Դոնի Ռոստով, Հովհաննես Թումանյան: Նրանց կազմում եղած քերականական նշանակություն ունեցող բառ-մասնիկները գրվում են փոքրատառ, ինչպես` Ռիո դը Ժանեյրո, Լեոնարդո դա Վինչի, Ժաննա դ'Արկ և այլն:

***գ) Եթե բաղադրյալ հատուկ անունը բաղկացած է լրացում-լրացյալից, և լրացյալը հատուկ անուն է. այդ դեպքում լրացումը ևս գրվում է մեծատառով` իբրև նրա մականուն,*** օրինակ` Հյուսիսային Կովկաս, Արևելյան Հայաստան, Նոր Նախիջևան, Վազգեն Առաջին, Աշոտ Երկաթ, Ձորի Միրո:

***դ) Հոգևոր-պատմամշակութային այն բաղադրյալ հատուկ անուններում, որոնց մեջ բոլոր բաղադրիչներն առանձին-առանձին կամ <<Սուրբ>> մականվան հետ հատուկ անուն են,*** օրինակ` Անգղա Սուրբ Նշան, Ընծայից Սուրբ Աստվածածին, Մաստարայի Սուրբ Հովհաննես:

**2. Մեծատառով են գրվում բաղադրյալ հատուկ անունների միայն առաջին բաղադրիչները հետևյալ դեպքերում:**

ա) ***Եթե լրացում-լրացյալի կապակցության մեջ լրացյալը հատուկ անուն չէ***, օրինակ` Արարատ լեռ, Արագածոտնի մարզ, Խաղաղ օվկիանոս, Սուլեմայի լեռնանցք, Սուրբ Նշան եկեղեցի:

***բ) Գրական, գիտական և այլ երկերի, գրքերի, պարբերական հրատարա-կությունների բաղադրյալ անվանումներում***, օրինակ` <<Պատվի համար>>, <<Թմկաբերդի առումը>>:

***գ) Համաշխարհային կազմակերպությունների անվանումներում***, օրինակ` Միավորված ազգերի կազմակերպություն, Շախմատի համաշխարհային ֆեդերացիա, Ազգերի լիգա:

***դ) Շքանշանների ու մեդալների, ինչպես նաև պատվավոր կոչումների ու մրցանակների բաղադրյալ անուններում,*** օրինակ` <<Մովսես Խորենացի>> մեդալ, <<Գրիգոր Լուսավորիչ>> շքանշան, <<Փառքի առաջին աստիճանի>> շքանշան, Պետական մրցանակ, Նոբելյան մրցանակ:

***ե) Բոլոր պետությունների օրենսդիր, գործադիր և դատական բարձրագույն մարմինների բաղադրյալ անուններում,*** օրինակ` Ազգային ժողով, Պետական դումա, Ներկայացուցիչների պալատ, Գերագույն դատարան, Սահմանադրական դատարան:

***զ) Պատմական նշանավոր իրադարձությունների և ազգային ավանդական, պետական տոների բաղադրյալ անուններո****ւմ*, օրինակ` Երկրորդ համաշխարհային պատերազմ, Մեծ եղեռն, Թոնդրակյան շարժում, Թարգմանչաց տոն, Սուրբ ծնունդ, Զատկի տոն (Զատիկ)[[5]](#footnote-5):

**Հապավումների մեջ մեծատառով են գրվում.**

ա) Հատուկ և հասարակ բաղադրյալ անունների տառային հապավումներն ամբողջությամբ.

ՌԴ, ԱՄՆ, ՉԺՀ, ՄԱԿ, ՀԳՄ, ՀԺԿ, ՀԴԿ, ԳԱԱ (Գիտությունների ազգային ակա-դեմիա), ՄՏԿ, ՀՕՊ, ՊԱՊ և այլն:

Հասարակ գոյականի արժեք ստացած բուհ, նէպ, հէկ, զագս և նման տառային հապավումները գրել փոքրատառով:

բ) Բաղադրյալ հատուկ անունների ոչ տառային հապավումների միայն առաջին տառը.

(Լեհաստանի Հանրապետության) Պետխորհուրդ, (Ռուսաստանի Դաշնության) Պետդումա, Անդրֆեդերացիաև այլն:

գ) Հասարակ անվան գործածություն ունեցող բաղադրյալ անունների տեղայ-նացնող բաղադրիչի առաջին տառը.

Հայկինո, Հայպետհրատ, Գրոզնեֆտ, Լենֆիլմ, Մոսֆիլմ, Հայոսկի և այլն:

դ) Խառը տիպի հապավումների՝ նաև առանձին բաղադրիչների առաջին տառը.

ԱՄ Նահանգներ, ՌԴ Դումա (Պետդումա), ԼՂ Հանրապետություն, ՀՀ Կառա-վարություն, Երևանյան հէկ, ՀամԼԿԵՄ, ՀամԿ(բ)Կ և այլն:

ե) Օտարազգի տառանուններով հատուկ անունների յուրաքանչյուր տառանվան առաջին տառը.

ԱյԲիԷմ, ԲիԲիՍի, ԷյԲիՍի, ԷյՍիԲիԷյ, ԷֆԷմ, ՍիԷնԷն և այլն:

**12**

**ԳԼՈՒԽ 3**

**ԲԱՂԱԴՐՅԱԼ ՀԱՏՈՒԿ ԱՆՈՒՆՆԵՐԻ ԳՐՈՒԹՅԱՆ ՈՒՍՈՒՑՈՒՄԸ**

<<Հատուկ անունների ուղղագրությունը>> թեման բավական բարդ է և առանձ-նապես կարևոր` բաղադրյալ հատուկ անունների ուղղագրությունը յուրացնելու, մտապահելու և կիրառելու համար:

Մինչև ուղղագրական կանոնների ուսուցումը աշակերտներն արդեն սովորել են գոյականի տեսակները և ընդհանուր գիտելիքներ ունեն հատուկ անունների վերա-բերյալ: Սակայն կանոն սովորելը, առանց ուղղագրության համապատասխան ու-սումնական նյութ օգտագործելու, արդյունք չի տա, որքան էլ որ անգիր իմանան այդ կանոնները, դարձյալ ապահովված չեն լինի սխալներից, եթե որոշակի վարժու-թյուններով գիտակցաբար չսահմանեն և յուրացնեն այդ կանոնները: Բացի այդ` վեր-ջին տասնամյակում բազմաթիվ տարակարծությունների տեղիք է տալիս բաղադրյալ հատուկ անունների գրությունը: Հատուկ անունների մեծատառով գրության հարցի շուրջ կարծիքները տարբեր են: Բայց քանի որ կա ընդունված որոշում` <<Բաղադրյալ հատուկ անուններում մեծատառերի գրության մասին>>, ուստի մենք ընտրեցինք այս թեման , որպեսզի, հետևելով այդ որոշմանը, ինչպես նաև առաջնորդվելով դասի վար-ման ավանդական և ժամանակակից մեթոդներով,առաջարկենք մեծատառերի գրու-թյան այդ կանոնները աշակերտներին սովորեցնելու մեր տարբերակը` շեշտը դնելով միջառարկայական կապերի ստեղծման վրա:

**Թեմայի ուսուցման համառոտ նկարագրություն**

**Դասարան`** ХI

**Առարկա`** Հայոց լեզու

**Թեմա `** Բաղադրյալ հատուկ անունների գրությունը:

**13**

**Ձևավորվող կարողունակություն`** լեզվական գրագիտություն, սովորել սովորելու կարողունակություն, ինքնաճանաչողական և սոցիալական կարողունակություն:

**Հիմնական հասկացություն`** հաղորդակցում, լեզվական համակարգ, ստեղծարա-րություն, ինքնություն:

**Ենթահասկացություն`** բանավոր,գրավոր հաղորդակցում, ձևաբանություն, տեքստի ստեղծում, արժևորում:

**Խաչվող կամ ընդհանրական հասկացություն`** օրինաչափություն, անհատական և մշակութային արժեհամակարգ:

**Միջառարկայական կապեր`** Պատմություն, Աշխարհագրություն, Մշակույթ, Գրականություն:

**Նպատակներ`**

**Առարկայական**

* իմանալ բաղադրյալ հատուկ անունների գրության առանձնահատկություններն ու օրինաչափությունները

**Կարողություն**

* գրավոր խոսքում ճիշտ կիրառել բաղադրյալ հատուկ անունների գրության առանձնահատկություններն ու օրինաչափությունները

**Անձի զարգացում**

* զարգացնել ուղղագրական հմտություններ
* դրսևորել ճանաչողական, վերացարկման, մտահանգման, դիտարկման, երևույթների նկատմամբ հետաքրքրություն և քննադատական մոտեցում
* ձևավորել համակարգային մտածողություն
* լսել  խոսակցին, աշխատել ընդհանուր նյութերով

**14**

* զարգացնել գեղագիտական ճաշակ

**Վերջնարդյունքներ`** խոսքի մեջ տարբերակի բաղադրյալ հատուկ անունները, տեքստից դուրս գրի բաղադրյալ հատուկ անունները, գրավոր խոսքում ճիշտ կիրառի բաղադրյալ հատուկ անունների գրության առանձնահատկություններն ու օրինաչա-փությունները, դրսևորի ճանաչողական, վերացարկման, մտահանգման, դիտարկ-ման, երևույթների նկատմամբ հետաքրքրություն և քննադատական մոտեցում, հա-մագործակցի ընկերների հետ` փաստարկված պաշտպանելով սեփական տեսակետը, զարգացնի գեղագիտական ճաշակ:

**Անհրաժեշտ նյութեր`** գրատախտակ, քարտեր, տետր, դասագիրք:

**Կիրառվող մեթոդներ`** զրույց, անհատական աշխատանք, փոխգործուն նշանների աղյուսակ,խմբային աշխատանք, 10-րոպեանոց շարադրություն:

**Տևողությունը`** 2 դասաժամ:

**Դաս 1**

**Ընթացքը`**

**Խթանման փուլում ( 8 րոպե )** զրույցի միջոցով վերհիշում ենք <<Հատուկ և հասարակ գոյականներ>> թեմայից նախորդ ժամին սովորածը, աշակերտներին թվարկել ենք տալիս անձնանուններ, տեղանուններ, ազգային հերոսների, տոների և կազմակերպությունների անուններ և հանձնարարում այդ անունները գրել գրատախտակին` հատուկ ուշադրություն դարձնելով ուղղագրությանը: Այնուհետև աշակերտներին բաժանում ենք պատմության, մշակույթի, պատմական անունների, աշխարհագրության վերաբերյալ նախադասություններով քարտեր և հանձնարարում դուրս գրել բաղադրյալ հատուկ անունները և շարքով գրել տետրում:

**15**

ա) Փոքր Վեդի գյուղի մոտակայքում` բլրի վրա, եղել է Գրիգոր Լուսավորչի անվան հետ կապված հայոց հանրահայտ ուխտատեղիներից մեկը: Հնում այստեղ է գտնվել պատմական Արտաշատ քաղաքը, իսկ Խոր Վիրապի բլուրներին` միջնաբերդը:

բ) Հայաստան պետության և հայ ժողովրդի զբաղեցրած տարածքի սահմանները Տիգրան Մեծի օրոք ձգվել են Միջերկրական ծովից մինչև Կասպից ծով և Կովկասյան լեռնաշղթայից մինչև Միջագետքի դաշտային մասը: Հայաստան են կոչվել նաև Հայկական լեռնաշխարհի տարբեր մասերում , տարբեր ժամանակներում ձևավորված թագավորություններից մինչև մերօրյա ՀՀ և ԼՂՀ հայոց անկախ պետությունները:

գ) Հայ գեղանկարիչ-քանդակագործ Երվանդ Քոչարը Սասունցի Դավթին, Քուռկիկ Ջալալին հեծած, Սասնա բարձր լեռներից թռցրել ու մի ոստյունով իջեցրել է նոր Երևանի դարպասների մոտ, այն մեր ժողովրդի անունից առաջինն է դիմավորում գնացքով Երևան ժամանող հյուրերին:

դ) Գրիգոր Զոհրապը կանգ առավ գրասեղանի մոտ և հայացքը ուղղեց Էդգար Շահինի <<Փարիզուհին կառքում>> նկարին, ապա նստեց, գրեց վերնագիրը` <<Պատերազմի դաշտեն>>, և սկսեց խորհել Հայաստանի ճակատագրի մասին:

Հետո աշակերտներն ամբողջ դասարանին են ներկայացնում իրենց գրառումները, որոնք ավելացվում են գրատախտակին գրված հատուկ անունների շարքում:Բոլորն, այսպիսով, իրենց տետրերում ունենում են նշված հատուկ անունների շարքը:

**Իմաստի ընկալման փուլում ( 20 րոպե)** աշակերտները սովորում են բուն նյութը` բաղադրյալ հատուկ անունների ուղղագրության կանոնները: Իհարկե, աշակերտներն արդեն ունեն ճիշտ գրված հատուկ անունների շարքը: Այժմ կազմում ենք 3- 4 հոգանոց խմբեր և հանձնարարում խմբերին ուշադիր դիտել, խորհել և ձևակերպել սահմանումները, կանոնները: Ամեն մի կանոն սահմանելիս գրում են իրենց ունեցած

**16**

ցանկից ընտրած օրինակները, կարող են ավելացնել նաև նորերը: Խումբը կազմում է մի միասնական օրինակ:

Այս ամբողջ ընթացքում շրջում ենք, ուղղորդում և օգնում աշակերտներին: Երբ խմբերն ավարտում են իրենց քննարկումները, հրահանգում ենք, որ յուրաքանչյուրը բացի իր դասագիրքը, ուշադիր ընթերցի և նշումներ կատարի փոխգործուն նշանների աղյուսակում ( նախօրոք բացատրել աղյուսակն օգտագործելու ձևը):

|  |  |
| --- | --- |
| V | գիտեմ |
| - | իմ իմացածին հակասում է |
| + | նոր տեղեկատվություն |
| ? | անհասկանալի է |
| ! | հետաքրքիր է, կարելի է քննարկել |

Աշակերտները կազմում են կատարած նշումների իրենց անհատական աղյուսակը` հետևյալ ձևաչափով:

|  |  |  |  |  |
| --- | --- | --- | --- | --- |
| V | - | + | ? | ! |
|  |  |  |  |  |
|  |  |  |  |  |

Անհատական աշխատանքն ավարտելուց հետո նորից նույն խմբերով քննարկում են, ընդհանրացնում ու սովորում դասը: Ամեն խմբից մեկ աշակերտ կարող է դասարանին ներկայացնել իր իմացածը կամ կարելի է մաս-մաս բնութագրել` իրար շարունակելով: Լրացուցիչ բացատրություններով ամրապնդում ենք աշակերտների սովորածը:

**Կշռադատման փուլում ( 15 րոպե)**  աշակերտների ստեղծագործական կարողությունները զարգացնելու համար գրել ենք տալիս 10-րոպեանոց

**17**

շարադրություն` օգտագործելով տարբեր կանոններին պատկանող բաղադրյալ հատուկ անուններ: Ստուգում ենք շարադրությունները և կատարում ձևավորող գնահատում:

**Անդրադարձի փուլում ( 1 րոպե)** հարցերով ամփոփում ենք նոր դասը:

Հարցեր`

1. Ի՞նչ սովորեցինք:
2. Ինչո՞ւ սովորեցինք:

**Տնային աշխատանք ( 1 րոպե)**` Հանձնարարում ենք աշակերտներին իրենց պատ-մության, աշխարհագրության և գրականության դասագրքերից դուրս բերեն օրինակներ բաղադրյալ հատուկ անունների գրության յուրաքանչյուր կանոնի վերաբերյալ:

Հաջորդ ժամին ստուգում ենք յուրաքանչյուր աշակերտի դուրս բերած բաղադրյալ հատուկ անունները` հաշվի առնելով դասագրքերում հանդիպող սխալները: Այնուհետև կատարում ենք վարժություններ կիրառական բնույթի` իրենք որոշեն` մեծատառ, թե փոքրատառ: Վերջին 20 րոպեն տալ թելադրություն Ռուբինա Նազարյանի թելադրության ձեռնարկից (2-րդ դասաժամի պլանը տե՛ս Հավելվածում):

**18**

ԵԶՐԱԿԱՑՈՒԹՅՈՒՆ

Ամփոփելով վերը նկարագրվածը` ամրագրենք, որ միջառարկայական կապերը օգնում են դիմակայել հանրակրթության մարտահրավերներին և բարձրացնել ուսումնադաստիարակչական գործընթացի արդյունավետությունը: Միջառարկա-յական կապերի օգտագործումը հնարավորություն է տալիս միևնույն առարկայի կամ երևույթի, անձի և իրադրության մասին տարբեր առարկաներից ձեռք բերված գիտե-լիքներն ու տեղեկությունները միավորել մեկ ընդհանուր համակարգի մեջ: Դա օգնում է բացատրվող նյութի ճիշտ ու խոր յուրացմանը, անցածի ու անցնելիքի միջև տրամա-բանական կապերի ստեղծմանը, ձեռք բերած գիտելիքների ու կարողությունների փո-խանցմանն ու օգտագործմանը, որը հսկայական զարգացնող արժեք ունի երեխաների համար:

Բաղադրյալհատուկ անունների գրության ուսուցման ժամանակ, ստեղծելով միջառարկայական կապեր Պատմության, Մշակույթի, Աշխարհագրության և Գրականության հետ, մենք հնարավորություն տվեցինք աշակերտներին բաղադրյալ հատուկ անունների մասին նախկինում ունեցած գիտելիքները համակարգել, ամրապնդել և կիրառել, նպաստեցինք անցածի ու անցնելիքի միջև տրամաբանական կապերի ստեղծմանը, քննադատական և ստեղծագործական կարողությունների զարգացմանը, հանրակրթական գիտելիքների հարստացմանը:

Միջառարկայական կապերն այս դեպքում օգնեցին աշակերտներին նյութն ավելի հեշտ ընկալել և ինքնուրույն ուսումնառության հմտություններ ձևավորել:

**19**

ԳՐԱԿԱՆՈՒԹՅԱՆ ՑԱՆԿ

1. ՀՀ ԿԳՆ Կրթության ազգային ինստիտուտ, Հայոց լեզու և գրականություն, 2005, թիվ 3-4:

2. Մ. Ասատրյան, Ժամանակակից հայոց լեզու. Ձևաբանություն,Երևանի համալսարանի հրատարակչություն, Երևան,2004:

3. Մարգուշ Միրումյան, Հայոց լեզու, Երևան, 2012, էջ 129:

4. Գայանե Օհանյան, Հայոց լեզվի քերականության ուղեցույց, Երևան, 2007:

5. Լ. Եզեկյան, Ա. Սարգսյան, Ռ. Սաքապետոյան, Հայոց լեզու,Ավագ դպրոցի ընդհանուր և բնագիտամաթեմատիկական հոսքերի 11-րդ դասարանի դասագիրք, Երևան,2015:

6. Կրթության ազգային ինստիտուտ. Լոռու մասնաճյուղ, Ուսուցման ժամանակակից մեթոդներ, հնարներ, վարժություններ, Վանաձոր, 2008:

**20**

ՀԱՎԵԼՎԱԾ

Դաս 2-ի պլան

|  |  |  |
| --- | --- | --- |
| **Դասարան** | ХI |  |
| **Ուսուցիչ ( ներ )** | Լալա Ղուլիջանյան |  |
| **Առարկա** | Հայոց լեզու |  |
| **Թեմա** | Բաղադրյալ հատուկ անունների գրությունը | 2-րդ դասաժամ |
| **Ձևավորվող կարողունակություն** | * Ինքնաճանաչողական և սոցիալական կարողունակություն |  |
| **Հիմնական հասկացություն** | * Հաղորդակցում * Լեզվական համակարգ * Ինքնություն |
| **Ենթահասկացություն** | * Բանավոր,գրավոր հաղորդակցում * Ձևաբանություն * Արժևորում |
| **Խաչվող կամ ընդհան-րական հասկացություն** | * Օրինաչափություն * Պատճառ և հետևանք |
| **Միջառարկայական կապեր** | Պատմություն, Աշխարհագրություն, Մշակույթ, Գրականություն |
| **Նպատակներ** | Կարողանալ գրավոր խոսքում ճիշտ կիրառել բաղադրյալ հատուկ անունների գրության առանձնահատկություններն ու օրինաչափությունները,զարգացնել ուղղագրական հմտություններ |  |
| **Վերջնարդյունքներ** | Գրավոր խոսքում ճիշտ կիրառի բաղադրյալ հատուկ անունների գրության առանձնահատկություններն ու օրինաչափությունները,զարգացնի ուղղագրական հմտություններ |  |
| **Անհրաժեշտ նյութեր** | Գրատախտակ,դասագիրք, տետր |  |
| **Կիրառվող մեթոդներ** | Հարց ու պատասխան, անհատական աշխատանք: |  |
| **Ժամանակ** | **Ընթացքը**  Կազմակերպչական պահ`   * ներկա-բացակա * տնային աշխատանքի ստուգում * դասի նպատակների ներկայացում   **/ 5 րոպե/** |  |
| **3 րոպե** | 1. **ԽԹԱՆՈՒՄ**   Հարց ու պատասխանի միջոցով կատարել թեմայի ամփոփում:  Հարցեր`   1. Ինչո՞վ են տարբերվում հատուկ և հասարակ գոյականները: 2. Բաղադրյալ ո՞ր հատուկ անունների բոլոր բաղադրիչներն են գրվում մեծատառ: 3. Բաղադրյալ ո՞ր հատուկ անուններում է միայն առաջին բաղադրիչը գրվում մեծատառ: |  |
| **15 րոպե** | 1. **ԻՄԱՍՏԱՎՈՐՈՒՄ**   Աշակերտներին հերթով կանչել գրատախտակի մոտ և գրել տալ Հայոց լեզվի հարցաշարերի շտեմարանի (2005-2006 ուսումնական տարի) 1-ին հարցաշարի (ուղղագրություն և կետադրություն) 2-րդ բաժնի ( մեծատա-ռերի ուղղագրությունը ստուգող) նախադասություններից: Այս աշխատանքի ժամանակ թողնել, որ աշակերտները ստուգեն իրենց դասընկերների գրածը: |  |

|  |  |  |
| --- | --- | --- |
| **20 րոպե** | 1. **ԿՇՌԱԴԱՏՈՒՄ**   Թելադրություն տալ Ռուբինա Նազարյանի թելադրության ձեռնարկից և կատարել միավորային գնահատում: |  |
| **1 րոպե** | Անդրադարձի հարց`  Ի՞նչ նոր հատուկ անուններ սովորեցինք այս դասին: |  |
| **1 րոպե** | Տնային աշխատանք. Դասագրքից վարժություն 15,18,էջ 32-33: |  |

1. ՀՀ ԿԳՆ Կրթության ազգային ինստիտուտ, Հայոց լեզու և գրականություն, 2005, թիվ 3-4, էջ 82:

   **8** [↑](#footnote-ref-1)
2. Մ. Ասատրյան, Ժամանակակից հայոց լեզու. Ձևաբանություն,Երևանի համալսարանի հրատարակչություն, Երևան,2004, էջ 47:

   **9** [↑](#footnote-ref-2)
3. Մարգուշ Միրումյան, Հայոց լեզու, Երևան, 2012, էջ 129: [↑](#footnote-ref-3)
4. Գայանե Օհանյան, Հայոց լեզվի քերականության ուղեցույց, Երևան, 2007, էջ 60:

   **10** [↑](#footnote-ref-4)
5. Լ. Եզեկյան, Ա. Սարգսյան, Ռ. Սաքապետոյան, Հայոց լեզու,Ավագ դպրոցի ընդհանուր և բնագիտամաթեմատիկական հոսքերի 11-րդ դասարանի դասագիրք, Երևան.2015,էջ 32:

   **11** [↑](#footnote-ref-5)